पंडित दीन दयाल उपाध्याय की जन्म शताब्दी पर लोक उत्थान के कार्य करेगी भाजपा : दिनेश कुमार
पंडितदीनदयाल उपाध्याय की जन्म शताब्दी पर भाजपा की ओर से पूरे देश में जनजागृति और लोक उत्थान कार्य किए जाएंगे। मंगलवार को खन्ना स्मारक में जिला प्रधान राजेश हनी के नेतृत्व में वर्करों की बैठक हुई। जिसमें प्रदेश संगठन महामंत्री दिनेश कुमार ने कहा कि पंडित उपाध्याय की जन्म शताब्दी पर विभिन्न सामाजिक कार्यों के जरिए हर जिले में एक साल तक जाग्रति अभियान चलाया जाएगा। भाजयुमो की ओर से वार्ड, मंडल और बूथ स्तर पर खेल प्रतियोगिताएं करवाकर युवाओं को नशे से दूर रहने का संदेश दिया जाएगा। भाजपा महिला मोर्चा की अोर से महिलाओं को रोजगार शुरू करने के लिए प्रेरणा दी जाएगी और बेटी बचाओ, बेटी पढ़ाओ अभियान के तहत सेमिनार करवाया जाएगा। उन्होंने कहा कि स्वच्छता अभियान को सुचारू बनाते हुए पौधे लगाए जाएंगे और जनता को शौचालय निर्माण के लिए प्रेरित किया जाएगा। इसके अलावा ग्रामीण और शहरी इलाकों में बाल शिक्षा, जनस्वास्थ्य के कार्य भी किए जाएंगे।
इस अभियान का मुख्य उद्देश्य प्रधानमंत्री नरेंद्र मोदी की विकासवादी और कल्याणकारी योजनाओं के प्रति जागरूक करवाना है। पंडित दीन दयाल उपाध्याय जी का उद्देश्य था कि सरकार की सभी सुविधाएं देश के प्रत्येक नागरिक तक पहुंचे। इस मौके पर राष्ट्रीय सचिव तरुण चुघ, प्रदेश महामंत्री केवल गिल, मंजीत सिंह राय, सचिव जयश्री गुलाटी, सह-खजांची आदर्श भाटिया, रीना जेटली, डॉ. बलदेव राज चावला, प्रदेश मीडिया प्रभारी जनार्दन शर्मा, मेयर बख्शी राम अरोड़ा, चेयरमैन सुरेश महाजन, राकेश गिल, जिला महामंत्री राजेश कंधारी, रमन शर्मा, जरनैल सिंह ढोट, डॉ. सुभाष पप्पू, सुखमिंदर पिंटू, राकेश वैद्य, डॉ. राम चावला, नरेश शर्मा मौजूद थे।
awa_Deva hin_Deva hin_Deva